CELEX: 62017CN0384
Language: da
Date: 2017-06-27 00:00:00
Title: Sag C-384/17: Anmodning om præjudiciel afgørelse indgivet af Szombathelyi Közigazgatási és Munkaügyi Bíróság (Ungarn) den 27. juni 2017 — Dooel Uvoz-Izvoz Skopje Link Logistik N&N mod Budapest Rendőrfőkapitánya

25.9.2017   
            
            
               DA
            
            
               Den Europæiske Unions Tidende
            
            
               C 318/6
            
         Anmodning om præjudiciel afgørelse indgivet af Szombathelyi Közigazgatási és Munkaügyi Bíróság (Ungarn) den 27. juni 2017 — Dooel Uvoz-Izvoz Skopje Link Logistik N&N mod Budapest Rendőrfőkapitánya
   (Sag C-384/17)
   (2017/C 318/10)
   Processprog: ungarsk
   
      Den forelæggende ret
   
   Szombathelyi Közigazgatási és Munkaügyi Bíróság
   
      Parter i hovedsagen
   
   
      Sagsøger: Dooel Uvoz-Izvoz Skopje Link Logistik N&N
   
      Sagsøgt: Budapest Rendőrfőkapitánya
   
      Præjudicielle spørgsmål
   
   
               1)
            
            
               Er kravet om forholdsmæssighed i artikel 9a i Europa-Parlamentets og Rådets direktiv 1999/62/EF af 17. juni 1999 om afgifter på tunge godskøretøjer for benyttelse af visse infrastrukturer (1), som Den Europæiske Unions Domstol har fortolket i dom af 22. marts 2017 i de forenede sager C-497/15 og C-498/15, Euro-Team (EU:C:2017:229), en bestemmelse i dette direktiv med direkte virkning?
            
         
               2)
            
            
               Såfremt kravet om forholdsmæssighed i artikel 9a i Europa-Parlamentets og Rådets direktiv 1999/62/EF af 17. juni 1999 om afgifter på tunge godskøretøjer for benyttelse af visse infrastrukturer, som Den Europæiske Unions Domstol har fortolket i dom af 22. marts 2017 i de forenede sager C-497/15 og C-498/15, Euro-Team (EU:C:2017:229), ikke er en bestemmelse i dette direktiv med direkte virkning:
            
         
               3)
            
            
               Gør en fortolkning af national ret i overensstemmelse med EU-retten det da muligt og nødvendigt for de nationale retsinstanser og myndigheder, når der ikke på nationalt plan er gjort lovgivningsmæssige indgreb, at supplere den i den foreliggende sag omhandlede ungarske lovgivning med de materielle kriterier vedrørende kravet om forholdsmæssighed, som er fastsat i den dom, der er afsagt af Den Europæiske Unions Domstol den 22. marts 2017 i de forenede sager C-497/15 og C-498/15, Euro-Team (EU:C:2017:229)?
            
         
      (1)  EFT 1999, L 187, s. 42.